ການແກ້ໄຂລັດຖະທໍາມະນູນ ຕາມວິໄສທັດ ຂອງພັກອະນຸລັກນິຍົມຍີ່ປຸ່ນ ລຸນຫຼັງທີ່ໄດ້ຮັບໄຊຊະນະໃນການເລືອກຕັ້ງ
ແຕ່ການວິເຄາະຊໍ້າພັດກ່າວວ່າ ການແກ້ໄຂລັດຖະທໍາມະນູນນັ້ນ ແມ່ນຍັງໄກຈາກຄວາມເປັນຈິງ
ລັດຖະບານປະສົມຫົວອະນຸລັກນິຍົມຂອງຍີ່ປຸ່ນທີ່ປົກຄອງປະເທດຢູ່ໃນເວລານີ້ ໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງສະພາເມື່ອວັນອາທິດແລ້ວ ນີ້ ການລົງຄະແນນສຽງ ມີຂຶ້ນພຽງສອງມື້ ລຸນຫຼັງທີ່ອະດີດ ນາຍົກລັດຖະມົນຕີຊິນໂຊະ ອາເບະ ຖືກລອບສັງຫານ ການໄດ້ຮັບໄຊຊະນະໃນຄັ້ງນີ້ ຊ່ວຍແຜ້ວທາງໃນການແກ້ໄຂລັດຖະທໍາມະນູນຄັ້ງປະຫວັດສາດຂອງຍີ່ປຸ່ນ ແຕ່ ຜົນຮັບທີ່ອອກມານັ້ນ ຍັງບໍ່ທັນເປັນທີ່ແນ່ນອນເທື່ອ ນັກຂ່າວ VOA ບີລ ກາລໂລ (Bill Gallo) ມີລາຍງາຍຈາກນະຄອນຫຼວງໂຊລ, ເຊິ່ງ ທິບສຸດາ ມີລາຍລະອຽດ ມາ ສະເໜີທ່ານ ໃນອັນດັບຕໍ່ໄປ ການເລືອກຕັ້ງສະພາສູງໃນມື້ວັນອາທິດແລ້ວນີ້ ໄດ້ຖືກຄາດຫວັງສະເໝີມາວ່າ ຈະເປັນໄຊຊະນະຄັ້ງໃຫຍ່ໃຫ້ແກ່ພັກເສລີປະຊາທິປັດ ຊຶ່ງເປັນພັກລັດຖະບານ ພັກເສລີປະຊາທິປັດຫົວອະນຸລັກນິຍົມ ໄດ້ປົກຄອງປະເທດມາຢ່າງຕໍ່ເນື່ອງເປັນເວລາຫຼາຍກວ່າ 6 ທົດສະວັດແລ້ວ ຄໍາຖາມຫຼັກແມ່ນວ່າ ພັກລັດຖະບານປະສົມ ຈະຂະຫຍາຍສຽງສ່ວນຫຼາຍ ຫຼືບໍ່, ແລະເຖິງແມ່ນວ່າ ຜູ້ທີ່ລົງສະໝັກສະໜັບສະໜຸນການແກ້ໄຂລັດຖະທໍາມະນູນຂອງປະເທດຈະໄດ້ຊະນະບ່ອນນັ່ງຢູ່ໃນສະພາພຽງພໍ ເພື່ອຜ່ານມາດຕະການດັ່ງກ່າວ ຫຼືບໍ່ ໃນການແຂ່ງຂັນຂອງທັງສອງນັ້ນ, ພັກອະນຸລັກນິຍົມໄດ້ຮັບຜົນສໍາເລັດຢ່າງຍິ່ງໃຫຍ່ ໃນຮອບເກືອບ 10 ປີ ທ່ານຟູມິໂອະ ກິຊິດະ, ນາຍົກລັດຖະມົນຕີຂອງຍີ່ປຸ່ນ ກ່າວປາໄສ ໂດຍການຂອບໃຈຜູ້ລົງຄະແນນສຽງ ລຸນຫຼັງການເລືອກຕັ້ງວ່າ ທ່ານຊິນໂຊະ ອາເບະ ເປັນຜູ້ສະໜັບສະໜຸນຄົນສໍາຄັນໃນການແກ້ໄຂລັດຖະທໍາມະນູນຂອງຍີ່ປຸ່ນ, ເຊິ່ງເປັນເປົ້າໝາຍອັນຍາວນານ ຂອງພັກອະນຸລັກນິຍົມ ລັດຖະທໍາມະນູນຂອງຍີ່ປຸ່ນ ຖືກຂຽນຂຶ້ນໂດຍສະຫະລັດ, ແລະບໍ່ເຄີຍມີການປ່ຽນແປງ ນັບຕັ້ງແຕ່ມີຜົນບັງຄັບໃຊ້ ເມື່ອປີ 1947 ຜູ້ຊ່ຽວຊານກ່ຽວກັບຍີ່ປຸ່ນ ທ່ານຈອນ ນີລຊັນ ໄວຣ (John Nilsson-Wright) ກ່າວວ່າ ພັກອະນຸລັກນິຍົມ ບໍ່ໄດ້ເຫັນດີນຳກັນວ່າ ແມ່ນຫຍັງຄວນມີການປ່ຽນ ແປງນັ້ນ ແຕ່ມັນແມ່ນສັນຍາລັກທີ່ສໍາຄັນທີ່ສຸດ, ເຊິ່ງ ທ່ານໄດ້ກ່າວວ່າ: ດ້ວຍໄຊຊະນະໃນມື້ວັນອາທິດແລ້ວນີ້, ພັກດັ່ງກ່າວ ໄດ້ຮັບການສະໜັບສະໜຸນຈາກສະພາຢ່າງພຽງພໍ ເພື່ອເລີ້ມຕົ້ນດໍາເນີນຂະບວນການແກ້ໄຂ ແຕ່ ຄວາມຄິດເຫັນຂອງປະຊາຊົນທົ່ວໄປອາດຈະເຮັດໃຫ້ສິ່ງຕ່າງໆນັ້ນສັບສົນ ການປ່ຽນແປງລັດຖະທໍາມະນູນອື່ນໆຍັງອາດຈະໄດ້ຮັບການອະນຸມັດໂດຍການລົງຄະແນນສຽງສ່ວນຫຼາຍຂອງປະຊາມະຕິ ການສໍາຫຼວດຄວາມຄິດເຫັນຂອງປະຊາຊົນສະແດງໃຫ້ເຫັນວ່າ ຄວາມຄິດເຫັນທົ່ວໄປຂອງປະຊາຊົນແມ່ນແຕກຕ່າງກັນຢູ່ ນັກລັດຖະສາດການເມືອງ ທ່ານນາງລູລລີ ມິອູຣະ (Lully Miura) ຊຶ່ງມີຫ້ອງ ການຕັ້ງຢູ່ໃນໂຕກຽວ ກ່າວວ່າ ປະຊາຊົນຊາວຍີ່ປຸ່ນຫຼາຍໆຄົນ ແມ່ນໄດ້ເພັ່ງເລັງ ໃສ່ເລື້ອງຄ່າຄອງຊີບທີ່ເພີ້ມສູງຂຶ້ນແທນ, ເຊິ່ງທ່ານນາງໄດ້ກ່າວວ່າ: ມີຫຼັກຖານບາງຢ່າງທີ່ສະແດງໃຫ້ເຫັນວ່າ ຜູ້ມີສິດລົງຄະແນນສຽງຊາວຍີ່ປຸ່ນຫຼາຍຄົນສະໜັບສະໜຸນວິທີການປ້ອງກັນຄວາມຮຸນແຮງ ໂດຍສະເພາະນັບແຕ່ມີການຮຸກຮານຢູເຄຣນ ຂອງຣັດເຊຍ ແຕ່ ການໂຕ້ແຍ້ງດັ່ງກ່າວນັ້ນ ໄດ້ຮັບການສັ່ນໄຫວໂດຍການລອບສັງຫານທ່ານ ອາເບະ ຜູ້ທີ່ເປັນສຽງສໍາຄັນໃນການຮຽກຮ້ອງໃຫ້ມີການແກ້ໄຂລັດຖະທໍາມະນູນ ນະຈຸດນີ້, ຍັງບໍ່ເປັນທີ່ແຈ່ມແຈ້ງເທື່ອວ່າ ແມ່ນໃຜຈະມີຈຸດຢືນແທນທ່ານອາເບະ ໄດ້